Gabriel Lippmann
Gabriel Jonas Lippmann (16. elokuuta 1845 Bonnevoie, Luxemburg – 13. heinäkuuta 1921 Atlantin valtamerellä, matkalla Kanadasta Ranskaan) oli ranskalainen fyysikko. Hän vaikutti perustavalla tavalla useiden fysiikan ja kemian alojen kehitykseen. Hänen tutkimiaan aloja olivat muun muassa sähköoppi, lämpöoppi, optiikka, ja valokemia. Vuonna 1908 Lippmann palkittiin Nobelin fysiikanpalkinnolla valon interferenssi-ilmiöön perustuvan värivalokuvauksen keksimisestä. Ranskassa toimii hänen kunniakseen nimetty tutkimuskeskus, Centre de Recherche Public Gabriel Lippmann.
Carl Wieman
Carl Edwin Wieman (s. 26. maaliskuuta 1951) on yhdysvaltalainen fyysikko. Hän oli yhdessä Eric Cornellin kanssa ensimmäisiä, jotka onnistuivat syntetisoimaan Bosen–Einsteinin kondensaatin vuonna 1995. Wieman itse sanoi tuloksesta Time-lehden haastattelussa: ”Me pääsimme asteen miljardisosan päähän absoluuttisesta nollapisteestä”. Tästä saavutuksesta Wieman sai yhdessä Cornellin ja MIT:n tutkijan Wolfgang Ketterlen kanssa Nobelin fysiikanpalkinnon vuonna 2001.